Tania se liefdes: Joléne de Koningh Graffiti Boeke
Soek resultate: Joléne de Koningh
Tania en haar baie liefdes
Tania het baie liefdes: haar eie rekenmeestersfirma, haar sportmotor - 'n Ford Mustang, en die perde wat sy graag ry. Sy en die held ontmoet mekaar op 'n Gimkana en soos hulle liefde onwikkel, koop hy, 'n professor en perdeteler, 'n spogperd genaamd Orion. Hy moet baie keer in die buiteland optree by kongresse en dit veroorsaak probleme tussen hulle. Maar die verhaal eindig op 'n hoogtepunt - op 'n perd.
Romanza is LAPA Uitgewers se romansereeks, wat vergelyk kan word met Mills & Boon en Harlequin-romanses. Tania se liefdes is Joléne de Koningh se jongste romanse. Haar vorige romanses in die Romanza-reeks sluit die volgende in:
-Perfek vir haar (April 2015),
-Liefste kollega (November 2016),
-Liefde op die Nyl (Januarie 2018), en
-Perfekte pasmaat (Oktober 2019).
Jolené de Koningh
Die regte liefde vir haar! Madelie kry, na 'n lang gesukkel en bo verwagting, die pos by 'n prokureursfirma, wat haar soos 'n handskoen pas. Haar nuwe baas, Marius du Plooy, roep haar dadelik in om hom te kom bystaan, al is die aanstelling nog nie eens finaal deur nie. Sy pas maklik aan, al laat die aantreklike man haar hart dadelik vinnig klop en nie te lank nie, of hulle is op voornaam-terme en sy word sy regterhand. Marius het 'n siek pa in Mbombela en hulle vriendskap groei tot só 'n mate dat sy een naweek saam met hom soontoe ry. Die ou oom moet oorgehaal word om na 'n versorgingsoord te gaan en sy het hom dadelik in die palm van haar hand. Hy noem haar die 'bondeltjie sonskyn' wat sy seun vir hom gebring het. Daarna besef sy dat sy die seun en sy pa in haar hart toegelaat het, en teen alle voornemens trek sy Mbombela - na Marius en sy vriend se nuwe prokureurspraktyk - toe. Of is dit dalk vir iets anders dat sy daarheen trek? Perfekte pasmaat is deel van LAPA Uitgewers se liefdesverhaalreeks. Romanza kan vergelyk word met Mills & Boon en Harlequin.
Haar suster en ma reken 'n bootreis op die Nyl sal finale berusting vir haar bring ná haar verbreekte verlowing. Troos kan egter verskillende vorme aanneem en in hierdie geval is hy aantreklik - lank, breedgeskouerd en gespierd.
Daar is 'n vonk tussen haar en haar nuwe baas en Ani weet haar hart is in gevaar. Wanneer Igna haar volgens 'n ou Suid-Amerikaanse wyse vra om te trou, het sy tien dae om hom die jawoord te gee...
Marna besluit om haar nuwe buurman, Braam, 'n les te leer. Sy wat boerin is, staan terug vir niemand nie ... maar toe sy hom die eerste keer sien, weet sy hier's moeilikheid, want haar hart roep na syne.
Karla Minnaar is heimlik verlief op Dokter Johan Cloete. Sy vergesel hom na die Karoo op een van sy navorsingsekspedisies. Maar net toe sy dink om haar gevoelens aan hom bekend te maak, verskyn sy eks-verloofde op die toneel ...